Abdurrahman Baswedan

H. Abdurrahman Baswedan (Jawi: عبدالرحمن باسويدان) atawa dipinandui lawan ngaran A.R. Baswedan () adalah saikung pahlawan nasiunal. Salawas hayatnya, inya dipinandui sawagai saikung nasiunalis, jurnalis, pajuang kamirdikaan Indunisia, diplomat, mubaligh, wan jua sastrawan Indunisia. A.R. Baswedan suah jadi angguta Badan Penyelidik Usaha wan Parsiapan Kamardikaan Indunisia (BPUPKI), Wakil Menteri Anum Panarangan RI pas Kabinet Sjahrir, Angguta Awak Panggawi Komite Nasional Indunisia Pusat (BP-KNIP), Angguta Parlemen, wan Anggoua Diwan Konstituante. A.R. Baswedan adalah salah sabuting diplomat panambayan Indunisia wan kawa mandapatakan pangakuan de jure wan de facto panambayan asan eksistensi Republik Indunisia matan Mesir.

Salihan bapandir wan manulis dalam basa Indunisia, A.R. Baswedan jua haratan basa Arab, basa Inggris, wan bahasa Walanda lawan pasih.

Karir

Pajuang Kamardikaan Indunisia 

A.R.Baswedan marupakan saikung pambaruntak pas wayahnya. Harian Matahari Semarang mamuat tulisan Baswedan tantang urang-urang Arab, 1 Agustus 1934. A.R. Baswedan dasar katurunan Arab, walau kaitu ilatnya rikit basa Jawa Surabaya, lamun bapandir. Dalam artikal ngitu tarikit kodakan Baswedan mamakai surjan wan blangkon. Inya manyaruakan lawan urang-urang katurunan Arab sakira bahabung mandangani parjuangan Indunisia. Inya mambawai katurunan Arab, nangkaya inya surang, maanut asas kawarganagaraan ius soli: di mapa inya ranak, di situ tanah banyuku. Pas titik ini inya manjalani paubahan haluan nang liwar ganal asan diri surang, wan pas uncitnya manggarakakan parjalan Indunisia.

Daptar jujuhutan